વિદ્યાર્થીઓને મેડિકલ ક્ષેત્રે ઉજ્જવળ કારકિર્દી બનાવવા માટે વિદ્યાર્થીઓએ ફી ભરી. બે-બે વર્ષ સુધી ભણતર ચાલ્યું. પરંતુ હવે સર્ટિફિકેટ મળ્યું ત્યારે જાણ થઇ કે સંસ્થાને કોઇ જ માન્યતા મળેલી નથી એટલે ભણતર બાદ નોકરી માટે ભટકતા વિદ્યાર્થીઓને છેતરાયા હોવાનું ભાન થતાં સમગ્ર મામલે પોલીસ ફરિયાદ કરી અને જે આરોપીના નામ ખુલ્યા તે પણ ચોંકાવનારા છે. કારણકે આ કૌભાંડનો એક આરોપી તો ભૂતપૂર્વ ધારાસભ્ય હમીર ધોળાના પુત્ર જયંતી ધોળા છે. અન્ય આરોપી ડોક્ટર અજય સાંગાણી છે.